Pwy bia'r Gân? (drama)

Drama lwyfan hanesyddol Gymraeg am William Williams, Pantycelyn yw Pwy bia'r Gân? gan T James Jones a Manon Rhys. Llwyfannwyd y ddrama'n wreiddiol gan Gwmni Whare Teg ym 1991 ac ail-deithwyd y cynhyrchiad ar ddiwedd 1992 a Gwanwyn 1993, gyda Dafydd Hywel yn y brif ran. Cyhoeddwyd y ddrama gan Wasg Carreg Gwalch ym 1991.

 Cefndir byr 
"Gwanwyn 1758, ac yn ôl pob golwg, mae haul Rhagluniaeth yn gwenu ar aelwyd y gân ym Mhantycelyn. Mae'r Pêr Ganiedydd yn paratoi ar gyfer un o'i deithiau pregethu mynych: Mali, ei wraig feichiog, yn paratoi ar gyfer esgor ei phumed plentyn, a Shoni'r gwas, er gwaetha'i hoffter o drafod athroniaeth a diwinyddiaeth, yn fugail cydwybodol yn nhymor geni'r ŵyn. Ond pwy yw Martha, a ddaw a'i gofid fel cwmwl i gwato'r haul? Beth yw cyngor Mali a William iddi? Beth sy'n digwydd rhyngddi hi a Shoni? Beth yw effaith ei hymweliad hi ar y tri ohonyn nhw? A ddaw'r haul o'r tu ôl i'r cwmwl? A phwy, wedi'r cyfan i gyd, bia'r gân?"

 Cymeriadau 

 William Williams (Pantycelyn) - yr emynydd 
 Mali - ei wraig
 Shoni - eu gwas
 Martha - ymwelydd

 Cynyrchiadau nodedig 
bawd|Rhaglen Pwy bia'r Gân? Whare Teg 1991
Llwyfannwyd y cynhyrchiad am y tro cyntaf gan Gwmni Whare Teg ym 1991. Cyfarwyddwr Dafydd Hywel; cast:

 William Williams - Dafydd Hywel
 Mali - Gaynor Morgan Rees
 Shoni - Dewi Rhys Williams
 Martha - Delyth Wyn

Cyfeiriadau

Categori:Dramâu Cymraeg
Categori:Dramâu Cymraeg gan ddramodwyr o Gymru
Categori:Llyfrau 1991
Categori:Theatr Gymraeg y 1990au